b'\n_START_ARTICLE_\nIvanka Me\xc5\xbean\n_START_SECTION_\n\xc5\xbdivljenjepis\n_START_PARAGRAPH_\nIvanka Me\xc5\xbean se je rodila 18. junija 1926 v Mariboru. Na gledali\xc5\xa1kem odru je prvi\xc4\x8d nastopila v Slovenskem narodnem gledali\xc5\xa1\xc4\x8du na osvobojenem ozemlju v \xc4\x8crnomlju leta 1944 in se nato vpisala na Akademijo za igralsko umetnost v Ljubljani. Med letoma 1945 in 1979 je bila redna \xc4\x8dlanica ljubljanske Drame, po upokojitvi pa je redno nastopala tudi v drugih slovenskih gledali\xc5\xa1\xc4\x8dih. Najprej se je uveljavila z vlogami mladostnic v slovenskih in tujih klasi\xc4\x8dnih in sodobnih dramah, nato pa prevzemala \xc4\x8dedalje bolj zahtevne, zrele \xc5\xbeenske like. Veliko je igrala tudi v slovenskih filmih.'